[{"text_idx": "#000028", "text": "Codiad yn Lefel y Mo\u0302r"}, {"text_idx": "#000037", "text": "Cadeiriau olwyn traethau Sir Benfro yn barod i fynd am dro unwaith eto dros yr haf"}, {"text_idx": "#000038", "text": "Mae fflyd o 14 o gadeiriau olwyn traeth wedi eu dylunio\u2019n arbennig yn cael eu cyflwyno ar draws nifer o draethau hygyrch Parc Cenedlaethol Arfordir Penfro mewn pryd ar gyfer tymor yr haf."}, {"text_idx": "#000039", "text": "Mae\u2019r prosiect yn cael ei reoli gan Awdurdod Parc Cenedlaethol Arfordir Penfro ac yn cael ei gyllido\u2019n rhannol gan Lywodraeth Cymru gyda chymorth gan gymunedau a sefydliadau sydd wedi helpu i gyllido\u2019r cadeiriau mewn blynyddoedd blaenorol."}, {"text_idx": "#000040", "text": "Bydd y system newydd yn ffordd i bobl archebu eu cadair olwyn ar y traeth ymlaen llaw drwy safle archebu ar-lein, sy\u2019n golygu y bydd cadair wedi ei chadw ar gael pan fyddant yn cyrraedd y traeth o\u2019u dewis."}, {"text_idx": "#000042", "text": "\u201cErbyn hyn mae gennym 14 o gadeiriau olwyn traeth ar gael ar hyd Arfordir Sir Benfro, a fydd yn fodd i lawer o bobl sydd a\u0302 chyflyrau sy\u2019n effeithio ar eu symudedd ymweld a\u0302\u2019r traeth hyd at y draethlin. Mae gwybodaeth a chanllawiau diogelwch ar gael ar y safle archebu y gall pobl eu darllen cyn archebu er mwyn sicrhau eu bod nhw\u2019n gallu defnyddio a gweithredu\u2019r gadair yn ddiogel."}, {"text_idx": "#000043", "text": "\u201cMae\u2019r cadeiriau olwyn ar gyfer y traeth yn cefnogi amcanion \u2018mynediad i bawb\u2019 Awdurdod y Parc Cenedlaethol. Ni fyddai wedi bod yn bosibl iddynt fod ar gael ar gyfer y tymor hwn heb gyfraniad y busnesau a\u2019r grwpiau cymunedol lleol sydd wedi bod yn hael iawn drwy gynnal cadair olwyn ar y traeth ar gyfer tymor yr haf.\u201d"}, {"text_idx": "#000044", "text": "Mae mesurau diogelwch Covid-19 hefyd yn cael eu hymgorffori yn y system archebu, sydd wedi cael ei chreu i gynorthwyo\u2019r rhai sy\u2019n cynnal y cadeiriau olwyn ar gyfer y traeth, gan gynnwys caffis ar lan y mo\u0302r sy\u2019n rhagweld y byddant yn neilltuol o brysur yn ystod yr haf. Dim ond tocyn a math dilys o ddogfen adnabod sy\u2019n ofynnol i gadarnhau archeb cadair olwyn ar y traeth."}, {"text_idx": "#000045", "text": "Mae cadeiriau olwyn safonol ar gyfer y traeth ar gael, a nifer fach o rai i blant hefyd. Bydd cadeiriau olwyn ar y traeth ar gael mewn dros saith o draethau hygyrch yn Sir Benfro."}, {"text_idx": "#000046", "text": "Ewch i\u2019r safle archebu i gael rhagor o wybodaeth am gadeiriau olwyn ar y traeth, costau archebu a\u2019u lleoliadau ar gael."}, {"text_idx": "#000047", "text": "I gael rhagor o wybodaeth am brosiect cadeiriau olwyn ar y traeth, cysylltwch a\u0302 Chydlynydd Cadeiriau Olwyn y Traeth, Sarah Beauclerk, drwy e-bost: .uk."}, {"text_idx": "#000049", "text": "NODWCH: Ni fydd rhai cadeiriau olwyn y traethau ar gael nes ceir rhybudd pellach. Rydym yn gweithio\u2019n galed i gael mwy o gadeiriau olwyn y traeth ar..."}]